**דף עבודה 2 – יהושע פרק י**

**יהושע מנהל תהליך קבלת החלטות בעד או נגד עזרה לגבעונים**

ו**וַיִּשְׁלְחוּ אַנְשֵׁי גִבְעוֹן אֶל יְהוֹשֻׁעַ אֶל הַמַּחֲנֶה הַגִּלְגָּלָה לֵאמֹר: 'אַל תֶּרֶף יָדֶיךָ מֵעֲבָדֶיךָ, עֲלֵה אֵלֵינוּ מְהֵרָה וְהוֹשִׁיעָה לָּנוּ וְעָזְרֵנוּ, כִּי נִקְבְּצוּ אֵלֵינוּ כָּל מַלְכֵי הָאֱמֹרִי יֹשְׁבֵי הָהָר'.** ז**וַיַּעַל יְהוֹשֻׁעַ מִן הַגִּלְגָּל, הוּא וְכָל עַם הַמִּלְחָמָה עִמּוֹ וְכֹל גִּבּוֹרֵי הֶחָיִל.**

בפסוק ו אנו קוראים כי הגבעונים מבקשים מיהושע לעזור להם מפני האיום של מלכי הדרום המבקשים להילחם בהם. מיד לאחר מכן בפסוק ז אנו קוראים על תגובתו של יהושע: "וַיַּעַל יְהוֹשֻׁעַ".

מה עבר בראשו של יהושע מרגע הבקשה ועד ההחלטה? אין אנו יודעים זאת לפי המסופר בפרק. בוודאי עברו בראשו של יהושע מחשבות רבות: האם לצאת לעזרה? מדוע כן? מדוע לא?

היכנסו לנעליו של יהושע\* – מנהיג ישראל שכרת ברית עם הגבעונים, וכתבו בטבלה שיקולים בעד ושיקולים נגד עזרה לגבעונים. לסיום כתבו מה ההחלטה שקיבלתם ונמקו את דבריכם.

רגע חושבים... - יהושע מנהל תהליך קבלת החלטות

|  |  |
| --- | --- |
| שיקולים בעד עזרה לגבעונים | שיקולים נגד עזרה לגבעונים |
|  |  |
|  |  |
|  |  |
|  |  |
|  |  |
|  |  |

רשמו במחברת:

מה ההחלטה שלכם?

מה הנימוקים להחלטה?

\*פירוש הביטוי "להיכנס לנעליו של האחר" הוא לנסות להבין על מה חשב, מדוע עשה את המעשה ואילו אפשרויות עמדו בפניו.